CELEX: 32014R1234
Language: lv
Date: 2014-11-18 00:00:00
Title: Komisijas Regula (ES) Nr. 1234/2014 ( 2014. gada 18. novembris ) ar ko groza IIIB, V un VIII pielikumu Eiropas Parlamenta un Padomes Regulā (EK) Nr. 1013/2006 par atkritumu sūtījumiem  Dokuments attiecas uz EEZ

19.11.2014   
               
               
                  LV
               
               
                  Eiropas Savienības Oficiālais Vēstnesis
               
               
                  L 332/15
               
            
         KOMISIJAS REGULA (ES) Nr. 1234/2014
         (2014. gada 18. novembris)
         ar ko groza IIIB, V un VIII pielikumu Eiropas Parlamenta un Padomes Regulā (EK) Nr. 1013/2006 par atkritumu sūtījumiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2006. gada 14. jūnija Regulu (EK) Nr. 1013/2006 par atkritumu sūtījumiem (1) un jo īpaši tās 58. panta 1. punktu,
         tā kā:
         
                     (1)
                  
                  
                     Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu (turpmāk “Bāzeles konvencija”) parakstītāju pušu konferences vienpadsmitajā sanāksmē, kas no 2013. gada 28. aprīļa līdz 10. maijam noritēja Ženēvā, tika pieņemts Lēmums BC-11/6, ar ko groza Bāzeles konvencijas IX pielikumu. Bāzeles konvencijas IX pielikums ir sniegts Regulas (EK) Nr. 1013/2006 V pielikuma 1. daļas B sarakstā. Atbilstīgi Bāzeles konvencijas 18. panta 2. punkta b) apakšpunktam šis grozījums, ar kuru tiek iekļautas divas jaunas atkritumu klasifikācijas pozīcijas, stāsies spēkā tad, kad būs beidzies sešu mēnešu periods, ko skaita no 2013. gada 26. novembra.
                  
               
                     (2)
                  
                  
                     Atkritumu plūsmas, kas aprakstītas divās jaunajās atkritumu pozīcijās B3026 un B3027, atbilst tādu triju pozīciju plūsmām, kuras jau ir iekļautas Regulas (EK) Nr. 1013/2006 IIIB pielikumā. Runa ir par pozīcijām BEU01, BEU02 un BEU03. Pozīcijas B3026 pirmais un otrais ievilkums atbilst attiecīgi pozīcijām BEU02 un BEU03. Savukārt pozīcija B3027 atbilst pozīcijai BEU01.
                  
               
                     (3)
                  
                  
                     Lai ņemtu vērā Lēmumu BC-11/6, pozīcijas B3026 un B3027 ir jāiekļauj Regulas (EK) Nr. 1013/2006 V pielikuma 1. daļas B sarakstā. Tajā pat laikā pozīcijas BEU01, BEU02 un BEU03 būtu jāsvītro no Regulas (EK) Nr. 1013/2006 IIIB pielikuma, kurā neklasificēti atkritumi ir iekļauti provizoriski, proti, līdz to iekļaušanai attiecīgajos Bāzeles konvencijas vai Ekonomiskās sadarbības un attīstības organizācijas lēmuma pielikumos.
                  
               
                     (4)
                  
                  
                     Minētajā Bāzeles konvencijas parakstītāju pušu konferences sanāksmē ar Lēmumu BC-11/15 tika pieņemta Vadlīniju par lietota un nolietota datoraprīkojuma apsaimniekošanu videi nekaitīgā veidā 1., 2., 4. un 5. iedaļa. Ņemot vērā šo iedaļu pieņemšanu, būtu attiecīgi jāatjaunina Regulas (EK) Nr. 1013/2006 VIII pielikums.
                  
               
                     (5)
                  
                  
                     Tāpēc būtu attiecīgi jāgroza Regula (EK) Nr. 1013/2006.
                  
               
                     (6)
                  
                  
                     Šajā regulā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2008/98/EK (2) 39. pantu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1013/2006 IIIB, V un VIII pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2014. gada 26. maija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2014. gada 18. novembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 190, 12.7.2006., 1. lpp.
         
         
            (2)  Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu (OV L 312, 22.11.2008., 3. lpp.).
      
      
         
            PIELIKUMS
            Regulas (EK) Nr. 1013/2006 pielikumus groza šādi:
            
                        1.
                     
                     
                        regulas IIIB pielikuma 2. punktā svītro pozīcijas BEU01, BEU02 un BEU03;
                     
                  
                        2.
                     
                     
                        regulas V pielikuma 1. daļas B sarakstā pēc pozīcijas B3020 iekļauj divas šādas jaunas pozīcijas:
                        
                                    “B3026 
                                 
                                 
                                    Atkritumi, kuri rodas pēc iepriekšējas kompozīta šķidrumu iepakojuma apstrādes un kuri nesatur I pielikumā norādītos materiālus tādā koncentrācijā, lai parādītos III pielikumā minētās īpašības:
                                    
                                                —
                                             
                                             
                                                neatdalāma plastmasas frakcija
                                             
                                          
                                                —
                                             
                                             
                                                neatdalāma plastmasas un alumīnija frakcija
                                             
                                          
                              
                                    B3027 
                                 
                                 
                                    Pašlīmējošu uzlīmju lamināta atkritumi, kas satur šo uzlīmju materiāla ražošanā izmantotās izejvielas”
                                 
                              ;
                     
                  
                        3.
                     
                     
                        regulas VIII pielikumu groza šādi:
                        
                                    a)
                                 
                                 
                                    I punkta 14. apakšpunktu aizstāj ar šādu:
                                    
                                                “14.
                                             
                                             
                                                Vadlīnijas par lietota un nolietota datoraprīkojuma apsaimniekošanu videi nekaitīgā veidā, 1., 2., 4. un 5. iedaļa (1).
                                             
                                          
                                       (1)  Pieņemta Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu parakstītāju pušu konferences vienpadsmitajā sanāksmē, kas noritēja no 2013. gada 28. aprīļa līdz 10. maijam.”"
                        ;
                              
                                    b)
                                 
                                 
                                    II punkta otro ierakstu aizstāj ar šādu:
                                    “lietoti personālie datori un to lūžņi (2)
                                    
                                    
                                       (2)  Pieņēmusi ESAO Vides politikas komiteja 2003. gada februārī (dokuments ENV/EPOC/WGWPR(2001)3/FINAL).”"
                        
                                 
                              
                  
               (1)  Pieņemta Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu parakstītāju pušu konferences vienpadsmitajā sanāksmē, kas noritēja no 2013. gada 28. aprīļa līdz 10. maijam.”
            
               (2)  Pieņēmusi ESAO Vides politikas komiteja 2003. gada februārī (dokuments ENV/EPOC/WGWPR(2001)3/FINAL).””